PressReader - Weg! Ry & Sleep: 2018-12-01 - Kom wys die kin­ders hoe Din­ge loop glad by Skurwekop
Kom wys die kin­ders hoe Din­ge loop glad by Skurwekop
’n Kamp­plek langs die wa­ter be­te­ken net een ding: Die vis­stok­ke moet saam!
Weg! Ry & Sleep - 2018-12-01 - KAMP & KATROL -
Dié oord lê teen­aan die B­re­ë­ri­vier, by ’n win­gerd aan die voet van ’n hoë berg­spits. Die kamp­ter­rein kry sy naam by dié spits – van ver af lyk dit of daar groot al­bas­ters in ’n golf­pa­troon in die wand van die rots ge­pak is.
Die be­stuur by die kamp­plek ken hul­le sto­rie. Wan­neer jy jou by die ont­vangs­kan­toor aan­meld, kry jy jou a­blu­sie­blok­sleu­tel, ’n plak­ker­tjie met jou staan­plek­nom­mer op wat jy links bo in jou ag­ter­ruit moet plak, en ’n toi­let­rol. Maak maar se­ker jou sel­foon is al­tyd ge­laai, want an­ders gaan jy nie by die hek kan in of uit nie. ’n Mens moet die te­le­foon­nom­mer op ’n bord­jie by die hek bel, en as die blik­brein aan die an­der kant jou sel­nom­mer her­ken, maak hy die hek oop. In­druk­wek­kend.
Die kamp­ter­rein is ook ’n or­de­li­ke af­fê­re. By die eer­ste groep staan­plek­ke (nr. 1-23) ver­deel ’n paad­jie die gras­strook teen die ri­vier af in twee rye staan­plek­ke. Een ry lê teen­aan die ri­vier en die an­der een 20 m van die oe­wer af. By die ag­ter­ste ry staan­plek­ke is daar aan­sien­lik meer koel­te­bo­me en jy boet ook nie veel van die uit­sig in nie. Die rie­te teen die oe­wer groei hoog en daar­om het die mees­te van die staan­plek­ke nié ’n ri­vier­uit­sig nie. Dit pla ’n mens eg­ter nie, want die rie­te is op hul­le beurt die tuis­te van klein vo­ël­tjies wat jou ge­sel­skap hou. Hier is vier of vyf staan­plek­ke teen die ri­vier wat on­der koel­te­bo­me skuil, met ’n sand­paad­jie tot by die ri­vier.
An­der­kant dié strook lê die mees­te van die staan­plek­ke (nr. 24-56) op ’n groot gras­veld. Die ri­vier­staan­plek­ke in dié groep is as ’n re­ël gro­ter as dié na­der aan die in­gang, en ’n he­le paar van hul­le het ook sy eie strand­jie en is on­der koel­te­bo­me. El­ke staan­plek het ’n krag­punt en braai­drom (son­der ’n roos­ter), en jy en jou buur­man deel ’n vul­lis­drom en kraan.
Tus­sen die twee groe­pe staan­plek­ke is ’n sloep waar jy jou boot­jie te wa­ter kan laat, en dis ook ’n goeie en vei­li­ge plek waar jy kan lyn nat­maak en vir die klein­goed wys hoe hul­le moet in­gooi, son­der dat die hoek ie­wers ver­stren­gel raak.
Die staan­plek­ke hier op die wal­le van die sloep is eer­ste prys. Dit is groot en jy het ’n pa­no­ra­mie­se uit­sig oor die ri­vier.
Hier is een groot a­blu­sie­blok tus­sen die twee groe­pe staan­plek­ke met stor­te en toi­let­te, maar daar is ook drie toi­let­hok­kies met twee toi­let­te elk aan die uit­hoe­ke van die kamp­ter­rein, so­dat jy nie té ver hoef te s­tap as die nood druk nie. Die groot blok is ge­te­ël bin­ne met ’n ry toi­let­te aan die een kant, stor­te aan die an­der en was­bak­ke aan die der­de. Die stor­te is lek­ker ruim – selfs voor­ry­man­ne sal mak­lik kan stort. Die nuut­ste toe­voe­ging is ’n a­blu­sie­blok by die heel ver­ste staan­plek­ke.
Maak ook se­ker jy neem jou a­blu­sie­blok­sleu­tels saam; dié deu­re werk met ’n sleu­tel, maar die toi­let­hok­kies nie.